Laulasmaa–Lohusalu tee

Laulasmaa–Lohusalu tee (registrinumber 11395) on kõrvalmaantee Lääne-Harju vallas Laulasmaa ja Lohusalu külas. Tee pikkus on 3,8 km.

Tee saab alguse Tallinna–Rannamõisa–Kloogaranna tee 33. kilomeetril Laulasmaa külas. Tee lõpeb Lohusalu külas Lohusalu sadamas, kus teeb tagasipöördeks silmuse. Tee ei ületa ühtegi silda, küll aga 4 truupi. Teega ristub 3. kilomeetril Lohusalu puhkekodu tee. Teele jääb 5 bussipeatust: Puhkekodu, Heliküla, Pansionaat, Lohusalu, Lohusalu sadam.

Tee on mustkattega. Tee on klassita, viimasel kilomeetril on tee klass V. Liiklussagedus teel on 1000–3000 autot ööpäevas. Teel on kiiruspiirangud (30, 40, 50 km/h). Teevalgustus on tee viimasel kilomeetril.

Eesti kõrvalmaanteed
Lääne-Harju vald